ალაზანი

ალაზანი300pxდოხასიათაფასიგჷრძა390 კმღანჩოშ ფართობი11 800 კმ²წყარიშ ნაკადიოდუდეკავკაციონი (საქორთუო)ინაკათუუმინგეჩაურიშ წყაროთხილუ (აზერბაიჯანი).</td>ორენი300pxქიანეფი22px საქორთუო, 22px აზერბაიჯანი
მინი|350პქ|ალაზანიშ ვე
ალაზანი () — წყარმალუ ბჟაეიოლ საქორთუოს დო აზერბაიჯანს, ნორთობურო მეურს თე ქიანეფიშ ხურგიშ მანგას. ალაზანიშ სიგირძა რე 390 კმ, ღანჩოშ ფართობი — 11 800 კვ.კმ, წყარიშ ოშქაშე ხარჯი — 98 კუბ.მ/წმ. ეთმიჯუმუაფუ შხვადოშხვანერი წყუთ (თირი, დიხაშთუდონი წყარით დო ათაში უკული), გჷმირინუაფუ ოწყარალო. ალაზანიშ გოხოლუაშ დჷკეფი მებინეხობაშ აბანი რე. ოდუდე უღჷ კავკაციონიშ გვალას, კონკა დიდი ბორბალოშ ბჟაეიოლ კართეს. ჟინი მალობას გვალაშ წყარმალუ რე, უკული გჷშმურს ალაზანიშ დჷკიშა დო ინოჸელებუ. აკათუ მინგეჩაურიშ წყაროთხილუს (აზერბაიჯანი). წყაროთხილუშ ეგაფაშახ ალაზანი ბონას მტკვარს აკათუდჷ.

ალაზანი ეთმიჯუმუაფუ დიხაშითუდონი, ჭვემაშ დო თირიშ წყარით. წყარიშ გიმნაკათაშ მეხოლაფირო 40 % მოურს დიხაშთუდონ წყარშა, ჭვემაშა დო თირშა — 30-30 %. წყარალა უჩქჷ აფუნიშ დო ზარხულიშ მაართა გვერდის, წყარმოლაფა - დამორჩილს. ზოთონჯი წყარმარჩხა რე. აფუნს მოურს წყარიშ გიმნაკათაშ 38,3 %, ზარხულს — 29,1 %, დამორჩილს — 20,3 %, ზოთონჯის — 12,3 %. ალაზანი ვეჸინუ.

ალაზანიშ კვარჩხანი ნადუეფი რე: სტორი, ლოპოტა, ინწობა, ჩელთი, დურუჯი, ავანისხევი, კაბალი, მაწიმისწყალი, გიშისწყალი (აგრიჩაი) დო შხვა. მარძგვანი — ილტო, თურდო, კისისხევი, ჭერმისხევი დო შხვა. კანკალე ნადუ რე პოპორული (ღვარცოფული) (მაგ., დურუჯი). ალაზანს მინგეჩაურიშ წყაროთხილუშა ირწანურო მიშმუღჷ 2,5 მლრდ მ³ წყარი. გჷმირინუანა ოწყარალო.

ლიტერატურა
აფხაზავა ი., ქორთული სხუნუეფიშ ენციკლოპედია, ტ. 1, ხს. 262, ქრ., 1975 წანა.
 აფხაზავა ი., ენციკლოპედია „საქართველო“, გვ. 88, თბ, 1997

კატეგორია:აზერბაიჯანიშ წყარმალუეფი
კატეგორია:საქორთუოშ წყარმალუეფი